jkorsvik/nowiki_second_scrape_merged huggingface dataset:
Georgios Papanikolaou

Georgios Papanikolaou (gresk: Γεώργιος Παπανικολάου; født 13. mai 1883 i Kymi på øya Evvia, død 19. februar 1962) var en gresk lege og pioner innen cytologi og til å finne metoder for å tidlig kunne drive med gjenkjenning av ondartede kreftsvulster før de utvikler seg alt for mye. Han er mest kjent for å ha utviklet den såkalte Pap-testen.
Han studerte ved Universitetet i Athen, der han tok den medisinske embedseksamen i 1904. Seks år senere mottok han sin doktorgrad fra Universitetet i München, Tyskland etter at han også hadde jobbet en tid ved universitetene i Jena og i Freiburg. I 1913 emigrerte han til USA for å kunne jobbe i avdelingen for patologi i New York Hospital og Instituttet for anatomi ved Weill Medical College ved Cornell University. Der studerte han blant annet livmorkreft og best mulig behandling av dette. Mye av hans daværende arbeid ble ikke anerkjent for publisering før mye senere. Hans forskning ble også møtt med mye skepsis og motstand fra hele det vitenskapelige samfunnet.
I 1961 flyttet han til Miami for å utvikle Papanicolaou Cancer Research Institute ved University of Miami, men han døde i februar 1962 før dette instituttet fikk åpnet. Dr. Papanicolaou var mottaker av en Albert Lasker Award for sin klinisk medisinske forskning i 1950. Papanikolaou sitt portrett ble avbildet på forsiden av den greske 10 000 drakmer-seddelen mellom 1995 og 2001 før denne myntenheten ble erstattet med EUs myntenhet euro. 
Det faktum at ondartede celler kunne sees under mikroskopet ble først påpekt i en bok om diverse sykdommer i lungene som ble utgitt så tidlig som i 1843. Denne boken ble skrevet av Walter Hayle Walshe (1812–1892). Han var professor og lege ved University College Hospital i London.
I 1923, fortalte Dr. Papanikolaou til et vantro publikum av leger og forskere om teknikken med å samle sammen rusk fra slimhinnen i skjeden og smøre det på et lysbilde for å ta en mikroskopisk undersøkelse var en metode for å kunne identifisere livmorhalskreft på et tidlig stadium. Det samme året hadde Papanikolaou også foretatt diverse studier av vaginal væske hos kvinner, i håp om å observere celleforandringer i løpet av en kvinnes menstruasjonssyklus. I kvinnelige marsvin, hadde Papanicolaou allerede lagt merke en spesiell transformasjon av cellene i løpet av en måned, og dette fenomenet ønsket han å få bekreftet i menneskelige kvinner.


== Referanser ==
Theodoros Kolokotronis

Theodoros Kolokotronis (født 1770 i Ramavouni i Messenia, død 1843) var en gresk general i den greske selvstendighetskrigen mot Det osmanske rike. Kolokotroneoi ble født inn i en mektig og høyt respektert familie fra Arcadia i det 18. århundre. Deres legende om stolthet og ulydighet er blitt minnet i en kjent gresk folkevise som har overlevd helt frem til dags dato fra denne tiden. 
Hans far, Konstantin Kolokotronis, deltok i et væpnet opprør som ble støttet av Katarina den store av Russland, da han ble drept i et oppdrag sammen med to av sine brødre George og Harry. Theodoros sluttet seg til rekkene av de peloponnesiske gerilja-bandene og han viste seg dyktig. For i en alder av femten år var han allerede gjort til leder for sin egen gerilja-gruppe. Han hadde også en kort periode der han tjenestegjorde på havet og fra 1805 og utover tok han tjeneste på en rekke forskjellige skip innen den russiske flåten under de russisk-tyrkiske krigene. 
Kolokotronis hadde gjennom årene skaffet seg flere politiske fiender innen den provisoriske regjeringen i Hellas som da var ledet av Petrobey Mavromichalis som fikk ham fengslet, blant annet for oppvigleri og som motstander av de greske myndigheter. Kolokotronis ble løslatt da en egyptisk hær under kommando av Ibrahim Pasha invaderte Morea som da var en liten del av Hellas. 
Etter krigen ble Kolokotronis en sterk tilhenger av grev Ioannis Kapodistrias, som var en talsmann for en gresk handels-allianse med Russland.  På slutten av sitt liv hadde Kolokotronis lært seg å skrive og lese for å kunne fullføre sine dagbøker og memoarer. Disse memoraene har vært en flerårig favoritt blant befolkningen i Hellas og bøkene hans har flere ganger blitt oversatt til flere andre språk, blant annet engelsk. 
Kolokotronis ble etter sin død hedret med mange gatenavn. Veldig mange av disse gatenavnene finnes nesten i hver storby. Kolokotronis sitt portrett ble blant annet avbildet på forsiden av den greske 5000 drakmer-seddelen i perioden 1984 til 2001.


== Referanser ==
Markos Vamvakaris

Markos Vamvakaris (gresk: Μάρκος Βαμβακάρης; født 10. mai 1905 i Ano Khora på Syros, død 8. februar 1972) var en rembetikomusiker og forfatter. 
Vamvakaris lærte å spille instrumenter i tenårene og han spilte inn sin første plate i 1932 som fikk navnen Na 'rkhosouna re manga mou (Να' ρχόσουνα ρε μάγκα μου). 
Etter frigjøringen av Hellas fra okkupasjonen av Nazi-Tyskland i 1945 var det vanskelige tider for musikere. Vamvakaris' type musikk ble ikke lenger regnet som moteriktig. Han ble også hardt rammet av kraftig leddgikt i hendene, noe som gjorde det vanskelig for ham å spille på instrumentene sine. Den nedgangen i hans musikk varte helt frem til tidlig på 1960-tallet da han fikk en liten oppsving i musikksalget sitt.


== Referanser ==


== Eksterne lenker ==
(en) Markos Vamvakaris – kategori av bilder, video eller lyd på Commons 
(en) Markos Vamvakaris på Internet Movie Database 
(en) Markos Vamvakaris på Discogs 
(en) Markos Vamvakaris på MusicBrainz
If I Knew You Were Comin’ I’d’ve Baked a Cake

«If I Knew You Were Comin I'd've Baked a Cake» er en amerikansk populærmusikksang med melodi og tekst av Al Hoffman, Bob Merrill og Clem Watts. Den ble publisert i 1950.
Den store hitversjonen i USA ble spilt inn av Eileen Barton i januar 1950. Innspillingen ble utgitt av National Records med katalognummer 9103.En annen versjon ble spilt inn på plate av Georgia Gibbs. Innspillingen ble gjort 16. februar 1950 og utgitt av Coral Records med katalognummer 60169.En britisk versjon ble spilt inn på plate av Gracie Fields i 1950 og har siden blitt brukt i en reklamekampanje på britisk TV.
En annen versjon ble spilt inn av Betty Harris og et kor, med Art Mooney's Orchestra. Innspillingen ble gjort 19. februar 1950 og utgitt av MGM Records med katalognummer 10660.Bing Crosby og Bob Hope spilte inn en versjon sammen som utvidet standardteksten til å innbefatte vers om å lage et måltid og å forberede en gås.
I Australia ble en versjon spilt inn på plate av June Hamilton i mai 1950 og utgitt av Pacific Records med katalognummer 10-0030.
Denne sangen ble brukt i en sketsj i Sesame Street med Ernie og Cookie Monster, da Cookie Monster ønsket seg en cookie, men i stedet måtte slå seg til ro med en fødselsdagskake, laget av Ernie. Han spiser den vilt opp. Da Cookie Monster først ser den ferdige kaken utbryter han: «Oh! I wish it was a cookie».
En versjon ble brukt som åpningstema på Exit 57, en sketsjkomiserie som ble vist på Comedy Central, med Stephen Collins, Paul Dinello, Jodi Lennon, Mitch Rouse og Amy Sedaris i hovedrollene.
Manhattan-bandet The Maxes spilte i 2008 inn en versjon som en del av en samling med tolv Al Hoffman-sanger kalt The Maxes Sing Al Hoffman.
Visse versjoner av sangen innefatter teksten «If I knew you were comin' I'd've baked a cake this morning» istedenfor «how'd you do».


== Norsk versjon ==
Egil Hagen har skrevet en norsk tekst. På norsk bærer den tittelen «Takk for det». Aage Braarud, sang, med Robert Levins orkester har spilt inn sangen. Den ble utgitt på 78-platen HMV A.L. 3093 i 1950.


== Listeplasseringer ==


== Referanser ==
Johanna Herzfeldt

Johanna Herzfeldt  (født 1886, død 1977)var en tysk sinolog og oversatte mange sentrale kinesiske verker til tysk for forlag i DDR.


== Verker ==


=== Oversettelser fra kinesisk ===
Nai-an Schi [Shi Nai’an 施耐庵]: Die Räuber vom Liangschan. Insel-Verlag, Leipzig 1968.
Das chinesische Dekameron [Jin-gu qi guan 今古奇觀]. Greifenverlag, Rudolstadt 1957. Neuauflage: Edition Büchergilde, Frankfurt/Main 2008, ISBN 978-3-940111-46-3 / ISBN 978-3-7632-5909-0 / ISBN 978-3-7632-5910-6.
Probleme der Sexualerziehung im neuen China. Greifenverlag, Rudolstadt 1958.
Das Neujahrsopfer. Erzählungen aus China. Reclam, Leipzig 1959.
Wu Jün-do [Wu Yunduo 吴運鐸]: Waffen für die Vierte [Ba yiqie xiangei dang 把一切獻給黨]. Deutscher Militärverlag, Berlin 1961.
Mao Dun: Die kleine Hexe. Erzählungen. Reclam, Leipzig 1959.
Ba Djin [ Ba Jin ]: Das Haus des Mandarins [Jia 家]. Greifenverlag, Rudolstadt 1959.
Mao Dun: Shanghai im Zwielicht [Ziye 子夜]. Volk und Welt, Berlin 1966 (gemeinsam mit anderen Übersetzern).
Lu Ssün [ Lu Xun ]: Morgenblüten – abends gepflückt. Eine Auswahl aus seinem Werk. Rütten & Loening, Berlin 1958.
Der Einsiedler vom Huidjigebirge und andere chinesische Erzählungen. Henschelverlag, Berlin 1962.
Wu Tschöng-ön [ Wu Cheng'en ]: Die Pilgerfahrt nach dem Westen [Xi you ji 西遊記]. Greifenverlag, Rudolstadt 1962.
Lu Ssün [Lu Xun]: Die Flucht auf den Mond. Alte Geschichten – neu erzählt [Gushi xinbian ]. Rütten & Loening, Berlin 1960.


=== Andre verker ===
Korea erzählt: Ein Einblick in die koreanische Literatur. Volk und Wissen, 1954 (Opplag: 35.000 eksemplarer).


== Referanser ==


== Eksterne lenker ==
(de) Verk av og om Johanna Herzfeldt i katalogen til det tyske nasjonalbiblioteket
Scream Aim Fire

Scream, Aim, Fire er det andre studioalbumet av det walisiske metallbandet Bullet for My Valentine. Det ble utgitt 28. januar 2008 i Storbritannia og 29. januar 2008 i USA. Siden utgivelsen har albumet solgt mer enn 300 000 eksemplarer i USA, og over 1 million verden over. «Scream, Aim, Fire» er musikalsk sett litt tyngre enn deres forrige album The Poison, mens det vokalmessig er mindre skrikende vokal grunnet vokalist Matthew Tucks problemer med stemmen etter forrige turne tilknyttet deres forrige album.


== Sporliste ==
Alle sanger er skrevet og komponert av Bullet for My Valentine


== Priser og plasseringer ==
"Scream, Aim, Fire" debuterte på 4.-plass på den amerikanske hitlisten Billboard 200, noe som er karrierehøyeste for Bullet For My Valentine. Musikkmagasinet Kerrang! utnevnte også både i 2008 samt 2009 bandet som "Best British Band" (Beste britiske band). Verden over solgte albumet bra og nådde topp 5-plasseringer på hitlistene i Tyskland, Østerrike og Australia, og nådde topplasseringen i Japan. I Storbritannia og i Canada solgte albumet til gull. Albumet har solgt over 1 million eksemplarer verden over.


== Personell ==

Bullet For My Valentine

Matthew Tuck – ledende vokalist, rytmegitarist. Introsolo for gitar ved «Say Goodnight» og «Hearts Burst Into Fire», sologitarist ved «Take It Out On Me»
Michael Thomas – trommer
Jason James – bass, backupvokalist, skrikende vokalist
Michael Paget – sologitarist, backupvokalist
Benji Webbe – tilleggsvokal på "Take It Out On Me"
Colin Richardson – produsent
Alec Cartio – produsent


== Referanser ==


== Eksterne lenker ==
(en) Scream Aim Fire på Discogs 
(en) Scream Aim Fire på MusicBrainz 
(en) Scream Aim Fire på Spotify 
(en) Scream Aim Fire på AllMusic
Main-Weser-banen

Main-Weser-banen er en tysk jernbanestrekning mellom Kassel og Frankfurt am Main, den fikk navnet etter det opprinnelige driftsselskapet Main-Weser-Bahn. 
Hele strekningen blir betjent av fjern- og regiontog, og er en viktig godsstrekning. Delstrekningen mellom Kassel og Treysa blir dessuten betjent av RegioTram, som har tog som kan drives både av jernbanens kjørestrøm, og av trikkens kjørestrøm i Kassel. Frankfurt am Mains S-Bahn betjener strekningen mellom Friedberg og Frankfurt, mellom Frankfurt West og Hauptbahnhof på egne spor.


== Linjekart ==


== Kilder ==
Eisenbahn- und Verkehrsatlas von Europa, J. J. Arnd, Leipzig 1897.
Denise Ly-Lebreton

Denise Ly-Lebreton (1909? i Frankrike – 24. mai 1995) var en  fransk sinolog, forfatter og oversetter.


== Liv og virke ==
I 1936 giftet Denise Lebreton seg med Li Fengbai (kinesisk: 李凤白, pinyin: Lǐ Fèngbái, 1900–1984) i Paris. Han var en kinesisk student fra Zhǐjiāng 芷江 i Hunan.I 1953 flyttet hun til Folkerepublikken Kina og ble professor ved Pekinguniversitetet. Senere arbeidet hun som lektor og oversetter ved Forlaget for fremmedspråklig litteratur, der hun blant annet befattet seg med oversettelsen av Mao Zedongs Utvalgte verker til fransk.Den 5. oktober 1966 fremstod hun i avisen Rénmín rìbào 《人民日报》 i et bilde sammen med Mao Zedong, og der bar hun på et rødegardistarmbind.Hennes aske ble bisatt i Babaoshan revolusjonære gravlund i Beijing.


== Bibliografi ==
«My Love for a Country» i: Living in China. By Nine Authors from Abroad. New World Press, Beijing 1979.
Ài shì bùhuì diāoxiè de 《爱是不会凋谢的》. Forlaget for fremmedspråklig litteratur, Beijing 1989, ISBN 7-119-00858-7.
La Quete de la jeunesse : 33 ans en République populaire de Chine. Forlaget for fremmedspråklig litteratur, Beijing 1988, ISBN 7-119-00061-6.
Ài de xuǎnzé 爱的选择. i: Guójì réncái jiāoliú 《国际人才交流》, august 1992.


== Referanser ==


== Eksterne lenker ==
Liú Dōng 刘东: Tā bǎ xīn liúzàile Zhōngguó—huíyì yǐgù fǎjí lǎozhuānjiā Dài Nīsī (wǎng shì rú yān) 她把心留在了中国———回忆已故法籍老专家戴妮丝（往事如烟） Rénmín rìbào 《人民日报》, 25. desember 1998.
Cuī Jíhóng 崔吉鸿: Zǎoqī lǚ Fǎ huàjiā Lǐ Fēngbái de yìshù rénshēng 早期旅法画家李风白的艺术人生 Shuǐmò huàláng 水墨画廊, 11. juni 2008.
Hypochilidae

Hypochilidae er en gruppe (familie) av edderkopper som tilhører gruppen Araneomorphae, der de er regnet som den mest primitive undergruppen. De har to par boklunger i likhet med Mygalomorphae, men chelicerene vender innover som vanlig for Araneomorphae.


== Utseende ==
Ganske store (kroppslengde ca. 15 mm), langbeinte, litt flate edderkopper, gråspraglete på farge. Særlig hannene er svært langbeinte.
De kan minne overflatisk om familien Philodromidae, eller også om den ubeslektede gruppen Amblypyger.
Forkroppen er kort og bred, bakkroppen langt oval. De åtte øynene er forholdsvis store og består av en fremre tverr-rad av fire noenlunde javnt spredte øyne, de fire bakerste øynene grupperer seg i ett par på hver side.


== Levevis ==

Disse edderkoppene bygger lampeskjerm-lignende nett under overheng i bergvegger og i huler.
Hannene vokter på hunnene etter paringen for å hindre dem i å pare seg med andre hanner – dette er ganske uvanlig atferd mellom edderkopper.


== Utbredelse ==
Gruppen består av slekten Ectatosticta fra Kina og slekten Hypochilus, som bare er funnet i USA.


== Systematisk inndeling ==
Familien danner søstergruppen til alle de andre araneomorfe edderkoppene (= Neocribellatae).

Klasse edderkoppdyr, Arachnida
Orden edderkopper, Araneae
Underorden Opisthothelae
Gruppe araneomorfe edderkopper, Araneomorphae
Gruppe Palaeocribellatae – bare en familie:
Familie Hypochilidae
Slekten Ectatosticta Simon, 1892 – 2 arter, Kina
Slekten Hypochilus Marx, 1888 – 10 arter, USA


== Litteratur ==
Coddington, J.A. & Levi, H.W. (1991): «Systematics and Evolution of Spiders (Araneae)» i: Annual Review of Ecology, Evolution, and Systematics 22, s. 565-592.
Kaston, B. J. (1953): How to Know the Spiders. Dubuque, .


== Eksterne lenker ==
(en) Hypochilidae i Encyclopedia of Life 
(en) Hypochilidae i Global Biodiversity Information Facility 
(en) Hypochilidae hos ITIS 
(en) Hypochilidae hos NCBI 
(en) Kategori:Hypochilidae – bilder, video eller lyd på Wikimedia Commons 
Hypochilidae – detaljert informasjon på Wikispecies 
Bildegalleri over nordamerikanske arter
Ithaca

Ithaca kan vise til:

Ithaka – en gresk øy
1151 Ithaka – en asteroide
Ithaca Chasma – en dal på Saturns måne Tethys
Ithaca – et såkalt «No-Ship» på den fiktive ørkenplaneten Dune
Ithaca (Queensland) – tidligere forvaltningsenhet i Brisbane, Australia


== Steder i USA ==
Ithaca (New York)
Ithaca (Georgia)
Ithaca (Michigan)
Ithaca (Nebraska)
Ithaca (Ohio)
Ithaca (Wisconsin)
Strauman (Kviteseid)

Strauman er en elvestrekning i Kviteseid kommune i Telemark. Elva drenerer Bandak ned til Kviteseidvatnet. Systemet er en del av Skiensvassdraget, og «Vestvanna» i Telemarkskanalen.
Improvisert bombe

En improvisert bombe eller veibombe (IED, fra engelsk improvised explosive device) er en kategorisering av improviserte bomber som til dels er laget under relativt primitive forhold, i motsetning til produksjonsforholdene hos kommersielle fabrikanter av landminer og andre sprenglegemer.
Den enkelte bombe kan sammensettes av militære sprenglegemer, for eksempel en artillerigranat, som kobles til en utløser. Improviserte bomber er blitt benyttet til terroristhandlinger, samt ukonvensjonell krigføring av gerilja- eller kommandosoldater. Det er ikke uvanlig å plassere IED ved veier for detonering når kjøretøy eller fotgjengere passerer. Denne typen IED kalles derfor veikantbomber (engelsk: roadside bombs). De kan utløses ved hjelp av lys-sensor, elektrisk kabel, lunte eller radiosignaler. 
Større, kraftigere IED-er blir også plassert i biler, i den hensikt å skade de som er inni eller utenfor bilen. Da kalles IED-en en bilbombe, og den kan utløses av en vekkerklokke, sentrallåsen, tenningen eller en fjernkontroll.

SVBIED står for Suicide Vehicle Born Improvised Explosive Device - Selvmordsangrep med improvisert bilbombe eller annet kjøretøy.
RCBIED står for Remote Control Born Improvised Explosive Device - Improvisert bombe ført av drone eller annet fjernstyrt kjøretøy.


== Bakgrunn ==
Begrepet «IED» har vært brukt siden 1970-tallet av den britiske hæren, etter at den paramilitære organisasjonen IRA produserte bomber inneholdende semtex (smuglet fra Libya) og kunstgjødsel, som ble benyttet til bombefeller og fjernstyrte bomber.
Denne typen bomber ble benyttet i Irak og Afghanistan på 1990- og 2000-tallet.
I 1992 ble den italienske magistraten (dommer) Giovanni Falcone drept av en fjernstyrt bombe (350 kg) som lå begravet i en veiskulder.
Nerstad skole

Nerstad skole er en av tre barneskoler i Sigdal kommune.
Skolens eldste bygninger er fra 1956, og elevtallet ligger på ca. 100. Skolen gjennomgikk i 2010 en ombygging.


== Eksterne lenker ==
Nerstad skole
Dite

Dite (av latin: dictum) er et utsagn av ikke-episk karakter.
Termen ble skapt av den svenske folkloristen Carl Wilhelm von Sydow i 1937 som et samlebegrep for ikke-fortellende prosatradisjoner, som sagnnotis, fiksjon og værmerker, dvs. rene iakttakelser.


== Forholdet til historiske sagn ==
Carl Wilhelm von Sydow skjelner mellom flere former for diter. Her er hans svenskspråklige liste med de tilsvarende engelske termene i parentes:

assertivdit (assertive dite)
empiridit (empiridite)
fantasidit (fanciful dite)
imperativdit (imperative dite)
jokulardit (jocular dite)
kalenderdit (calendar dite)
kausaldit (aetiodite)
konsiliat (consiliate)
memoraldit (memorial dite)
minnesregel (memoral rule)
motivaldit (motival dite)
ominaldit (ominal dite)
underhållningsdit (curiosities)
väderleksdit (weather dite)


== Se også ==
Fabulat
Kriteriumsmotiv
Kronikat
Memorat


== Referanser ==


== Litteratur ==
Laurits Bødker: Dit (s. 70). Folk Literature (Germanic). International Dictionary of Regional European Ethnology and Folklore. Volume II. Rosenkilde and Bagger. Copenhagen 1965.
Ronald Grambo: Dite (s. 19). Folkloristisk håndbok. Begreper – termer. Universitetsforlaget. Oslo 1984. ISBN 82-00-07242-8
Carl Wilhelm von Sydow: Popular Dite Tradition. A Terminological Outline (s. 106-126). Selected Papers on Folklore. Published on the Occasion of his 70th Birthday. Anniversary Volume. Rosenkilde & Bagger. Copenhagen 1948.
Eirik Mæland

Eirik Vespestad Mæland (født 15. februar 1989) er en norsk fotballtrener og tidligere fotballspiller som er assistenttrener for Molde.


== Spillerkarriere ==
Mæland startet fotballkarrieren i Bremnes, og spilte der i 11 år fram til han gikk til Haugesund som 17-åring.


=== Haugesund ===
Den 26. april 2007 signerte Mæland en treårig proffkontakt med Haugesund.
Februar 2010 fornyet kontrakten med klubben i to år.Som 23-åring signerte Mæland ytterligere to år for FKH.


=== Fredrikstad ===
Den 25. januar 2018 signerte Mæland en 2-års kontrakt med Fredrikstad. Han var kaptein for laget. 2019-sesongen ble preget av nye skader. Etter to sesonger for FFK ble det avklart at Mæland ikke ble med videre.


=== Kongsvinger ===
Den 2. januar 2020 signerte Mæland en 3-årskontrakt med Kongsvinger som toppspillerutvikler og assistenttrener. Grunnet skader fikk han kun to kamper for KIL.


== Trenerkarriere ==
Som 23-åring fullførte Mæland UEFA B-lisens-trenerutdannelse. Den 26. mai 2020 ble Mæland en av 48 trenere som ble tatt ut til deltagelse for UEFA A-lisensutdanning.


=== Kongsvinger ===
Fra og med januar 2020 begynte Mæland å jobbe i en kombinert rolle som toppspillerutvikler og assistenttrener for Kongsvinger.
Den 13. januar 2021 ble Mæland annonsert som ny hovedtrener for Kongsvinger. 
Den 28. juni 2022 ble det klart at han ikke ville forlenge sin kontrakt med Kongsvinger.


=== Molde ===
Den 13. desember 2022 ble han ansatt som ny assistenttrener for Molde.


== Referanser ==


== Eksterne lenker ==
(en) Eirik Mæland – Transfermarkt 
(en) Eirik Mæland – Transfermarkt (manager) 
(en) Eirik Mæland – Soccerbase.com 
(en) Eirik Mæland – Soccerway 
(no) Eirik Mæland – Norges Fotballforbund 
(en) Eirik Mæland – FBref
Empire State of Mind

«Empire State of Mind» er en sang av rapperen Jay-Z med Alicia Keys. Sangen er den tredje singelen fra albumet The Blueprint 3.


== Eksterne lenker ==
(en) Empire State of Mind på MusicBrainz
DX-ing

DX-ing er å motta radiosignaler, gjerne over lange avstander via radio. Utøveren av aktiviteten kalles for DX-er. Langdistansen avgjøres av hvilken frekvens og bølgespredningsegenskapene i ionosfæren. Kortbølgebåndet ligger mellom 1,8 MHz-30 MHz, noe som gjør det mulig med radiokontakt fra andre kontinenter via refleksjon av radiosignaler i atmosfæren. For VHF, UHF og SHF eksisterer det et mye strengere syn på hva en DX-kontakt innebærer, avstandene varierer fra 25 til 100 mil. En DX-er mottar bare signaler, de sender ikke signaler, noe for eksempel en radioamatør gjør. DX er en gammel telegrafisk term som betyr signal som ferdes langt.
DX-eren skriver en rapport og sender til radiostasjonen det lyttes til, der det oppgis tidspunkt for lyttingen, dato, frekvens, sted lyttingen skjer fra, hva programmet inneholder samt i hvilken kvalitet en mottar signalet. Radiostasjonen svarer forhåpenligvis med et QSL-kort for å bekrefte mottak av rapporten. DX-eren samler på kortene og kan på den måten dokumentere hva vedkommende har hørt på. Kort fra stasjoner med svakere signaler rangeres høyere enn tilsvarende fra stasjoner med sterke signaler.
DX-ing er mest vanlig på kortbølge, men kan også skje på mellombølge og FM, selv om disse signalene ikke spres like langt som kortbølgesignalene fordi radiosignalene går horisontalt ut fra senderen. Kortbølgesignalene reflekteres imidlertid av ionosfæren, et elektrisk ladet sjikt høyt over jordoverflaten, og kan derfor nå mye lengre enn mellom- og langbølgesignaler. Mellombølgesignaler kan reflektere på samme måte i mørket, men i mindre grad. Signaler fra FM- og TV kringkastere kan også nå langt under visse meteorologiske forhold. Da kan man i Norge for eksempel høre italienske radiostasjoner på FM-båndet. Ofte blir lydkvaliteten svært god, men dette varer som oftest i få minutter. Deretter kan en i enkelte tilfeller høre en annen stasjon på samme frekvens.
Antall norske DX-ere har gått tilbake de senere år, noe som antas å være forårsaket av streamingtjenester på internett.


== Se også ==
DX-Listeners’ Club


== Eksterne lenker ==
DXing.com
Kurer 9: DX (NRK Kurer)
Samuel Kahanamoku

Samuel Alapai Kahanamoku (født 4. november 1902 i Honolulu på Hawaii, død 26. april 1966) var en amerikansk svømmer som deltok i de olympiske leker 1924 i Paris.
Kahanamoku vant en olympisk bronsemedalje i svømming under Sommer-OL 1924 i Paris. Han kom på tredjeplass på 100 meter fri bak sine landsmenn Johnny Weissmuller og sin yngre bror Duke Kahanamoku


== OL-medaljer ==
1924  Paris -  Bronse i svømming, 100 meter fri  USA


== Referanser ==


== Eksterne lenker ==
(en) Samuel Kahanamoku – kategori av bilder, video eller lyd på Commons 
(en) Samuel Kahanamoku på Internet Movie Database 
(en) Samuel Kahanamoku – Olympedia 
(en) Samuel Kahanamoku – Sports-Reference (OL-resultater – arkivert) 
(en) Samuel Kahanamoku – databaseOlympics.com (arkivert) 
(en) Samuel Kahanamoku – Hawai‘i Sports Hall of Fame